CELEX: 52010PC0745
Language: da
Date: 2010-12-15
Title: Forslag til EUROPA-PARLAMENTETS OG RÅDETS FORORDNING (EU) Nr. .../... om ændring af Rådets forordning (EF) nr. 1290/2005 om finansiering af den fælles landbrugspolitik og om ophævelse af Rådets forordning (EF) nr. 165/94 og (EF) nr. 78/2008

|

52010PC0745

	[pic] | EUROPA-KOMMISSIONEN |Bruxelles, den 15.12.2010KOM(2010) 745 endelig2010/0365 (COD)Forslag tilEUROPA-PARLAMENTETS OG RÅDETS FORORDNING (EU) Nr. .../...af …om ændring af Rådets forordning (EF) nr. 1290/2005 om finansiering af den fælles landbrugspolitik og om ophævelse af Rådets forordning (EF) nr. 165/94 og (EF) nr. 78/2008BEGRUNDELSEBAGGRUNDEN FOR FORSLAGETI traktaten om Den Europæiske Unions funktionsmåde (TEUF) skelnes der klart mellem de beføjelser, Kommissionen får delegeret til at vedtage almengyldige, ikke-lovgivningsmæssige retsakter (delegerede retsakter), der udbygger eller ændrer visse ikke-væsentlige elementer i den lovgivningsmæssige retsakt, jf. artikel 290, og de beføjelser, Kommissionen får tildelt til at vedtage gennemførelsesretsakter, jf. artikel 291.For så vidt angår de delegerede retsakter, delegerer lovgiver en beføjelse til Kommissionen til at vedtage foranstaltninger af lovgivningslignende karakter. For så vidt angår gennemførelsesretsakter, er situationen en helt anden. Medlemsstaterne er i første række ansvarlige for gennemførelsen af Den Europæiske Unions retligt bindende retsakter. Kræves der ensartede betingelser for gennemførelsen af en lovgivningsmæssig retsakt, påhviler det dog Kommissionen af fastsætte dem.Tilpasningen af forordning (EF) nr. 1290/2005 til traktatens nye bestemmelser er baseret på en opdeling i delegerede beføjelser og gennemførelsesbeføjelser af de bestemmelser, som Kommissionen har vedtaget i henhold til nævnte forordning.Efter denne opdeling blev der udarbejdet et udkast til forslag om ændring af forordning (EF) nr. 1290/2005. Ifølge artikel 290 i traktaten om Den Europæiske Unions funktionsmåde overlader lovgiver det til Kommissionen at udbygge eller ændre visse ikke-væsentlige elementer. Kommissionen kan således ved delegeret retsakt fastsætte de udbyggende elementer, der er nødvendige, for at den ordning, som lovgiver har fastlagt, kan fungere behørigt.Ifølge artikel 291 i traktaten om Den Europæiske Unions funktionsmåde påhviler det medlemsstaterne at gennemføre den ordning, som lovgiver har fastlagt ved juridisk bindende retsakter. Disse retsakter kan tildele Kommissionen gennemførelsesbeføjelser, når der kræves ensartede gennemførelsesbetingelser.RESULTATER AF HØRING AF INTERESSEREDE PARTER OG KONSEKVENSANALYSERDet har ikke været nødvendigt at høre interesserede parter eller at foretage en konsekvensanalyse, fordi forslaget, der går ud på at tilpasse Rådets forordning (EF) nr. 1290/2005 til TEUF, er et interinstitutionelt spørgsmål, der vedrører alle Rådets forordninger. De ændringer, der vedrører forenkling af inddrivelsesprocedurerne, er af begrænset omfang og af rent teknisk art.FORSLAGETS RETLIGE ASPEKTER-  Resumé af forslagetAt identificere Kommissionens delegerede beføjelser og gennemførelsesbeføjelser i Rådets forordning (EF) nr. 1290/2005 og fastsætte proceduren for vedtagelse af disse retsakter.Derudover indføres der nogle forenklinger i forbindelse med EGFL-udgifterne og inddrivelsesproceduren.-  RetsgrundlagArtikel 43 i TEUF.-  Subsidiaritetsprincippet.Landbrugspolitikken er et område, hvor der er delt kompetence mellem EU og medlemsstaterne. Det betyder, at medlemsstaterne bevarer deres kompetence, hvis EU ikke har lovgivet inden for en sektor. Der findes EU-regler for finansiering af den fælles landbrugspolitik, og det er desuden på sin plads at forenkle de gældende regler.-  ProportionalitetsprincippetForslaget er i overensstemmelse med proportionalitetsprincippet.-  Reguleringsmiddel/-reguleringsformForeslået reguleringsmiddel/-reguleringsform: Europa-Parlamentets og Rådets forordningBUDGETMÆSSIGE KONSEKVENSERForslaget har ingen konsekvenser for budgetudgifterne.YDERLIGERE OPLYSNINGERForenklingDe ændringer, der vedrører de udgifter, som skal finansieres af EGFL, og inddrivelsesproceduren, udgør en forenkling i kraft af, at to rådsforordninger ophæves, og at medlemsstaternes administrative opgaver også reduceres.2010/0365 (COD)Forslag tilEUROPA-PARLAMENTETS OG RÅDETS FORORDNING (EU) Nr. .../...af …om ændring af Rådets forordning (EF) nr. 1290/2005 om finansiering af den fælles landbrugspolitik og om ophævelse af Rådets forordning (EF) nr. 165/94 og (EF) nr. 78/2008EUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 42, stk. 1, og artikel 43, stk. 2,under henvisning til forslag fra Europa-Kommissionen[1],efter fremsendelse af udkastet til lovgivningsmæssig retsakt til de nationale parlamenter,under henvisning til udtalelse fra Det Europæiske Økonomiske og Sociale Udvalg[2],efter den almindelige lovgivningsprocedure[3] ogud fra følgende betragtninger:1.  Ved Rådets forordning (EF) nr. 1290/2005[4] tildeles Kommissionen beføjelser til at vedtage gennemførelsesbestemmelser til nævnte forordning.2.  Som følge af Lissabontraktatens ikrafttrædelse bør de beføjelser, som Kommissionen har fået tildelt i henhold til forordning (EF) nr. 1290/2005, tilpasses artikel 290 og 291 i traktaten om Den Europæiske Unions funktionsmåde (traktaten).3.  Kommissionen bør have beføjelse til at vedtage delegerede retsakter i henhold til traktatens artikel 290 for at udbygge eller ændre visse ikke-væsentlige elementer i forordning (EF) nr. 1290/2005. Det bør fastlægges, hvilke elementer denne beføjelse kan udøves for, og hvilke betingelser der gælder for delegationen.4.  For at sikre, at forordning (EF) nr. 1290/2005 anvendes ensartet i alle medlemsstaterne, bør Kommissionen kunne vedtage gennemførelsesretsakter i overensstemmelse med traktatens artikel 291. Kommissionen bør vedtage disse gennemførelsesretsakter i overensstemmelse med Europa-Parlamentets og Rådets forordning (EU) nr. xxx/xxx om [5].5.  Nogle af de bestemmelser om finansiering af den fælles landbrugspolitik, som Kommissionen tidligere har vedtaget inden for rammerne af beføjelser tildelt i henhold til forordning (EF) nr. 1290/2005, bør inkluderes i nævnte forordning. Disse bestemmelser omhandler regler for anvendelse af midler og beløb, der udgør EU's egne indtægter, og som er bogført i de regnskaber, som føres i henhold til Kommissionens forordning (EF) nr. 883/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL[6].6.  På baggrund af erfaringen med at anvende reglerne om udgifter, der finansieres af Den Europæiske Garantifond for Landbruget ("EGFL") og Den Europæiske Landbrugsfond for Udvikling af Landdistrikterne ("ELFUL"), bør en del af bestemmelserne om finansiering af de foranstaltninger, som er omhandlet i Rådets forordning (EF) nr. 165/94 af 24. januar 1994 om Fællesskabets medfinansiering af kontrol ved telemåling[7] og i Rådets forordning (EF) nr. 78/2008 af 21. januar 2008 om de foranstaltninger, Kommissionen skal gennemføre i perioden 2008-2013 ved anvendelse af telemåling inden for rammerne af den fælles landbrugspolitik[8], integreres i forordning (EF) nr. 1290/2005. Derfor bør forordning (EF) nr. 165/94 og (EF) nr. 78/2008 ophæves. Artiklen om den rapport, som Kommissionen skal forelægge, bør dog fortsat gælde.7.  Formålet med Kommissionens foranstaltninger for at anvende telemåling og Kommissionens erhvervelse og bearbejdning af satellitbilleder er at skaffe midler til at forvalte og overvåge landbrugsmarkederne. For at dette mål kan nås, bør Kommissionen have beføjelse til at vedtage gennemførelsesretsakter, der omhandler betingelserne og procedurerne for erhvervelse og videregivelse af telemålingsresultaterne til medlemsstaterne.8.  For at sikre, at medlemsstaternes koordineringsorganer fungerer ensartet, jf. artikel 6 i forordning (EF) nr. 1290/2005, bør Kommissionen have beføjelse til at vedtage gennemførelsesretsakter om, hvordan disse organer skal drives, særlig hvordan der skal sendes oplysninger til Kommissionen.9.  For at give Kommissionen mulighed for at godkende finansieringsplanen for hvert enkelt landdistriktsprogram og foretage eventuelle tilpasninger af den bør Kommissionen have beføjelse til at vedtage gennemførelsesretsakter om betingelserne for finansieringsplanens indhold og tilpasningen af den.10.  Kommissionen bør direkte og så effektivt som muligt kunne anvende de oplysninger, som medlemsstaterne sender den, til forvaltning af EGFL's og ELFUL's regnskaber og de dertil knyttede betalinger og til gennemførelse af regnskabsafslutningen og den efterprøvende regnskabsafslutning. Kommissionen bør have beføjelse til at vedtage gennemførelsesretsakter vedrørende udgiftsanmeldelsen, årsregnskaberne, revisionserklæringen, anmeldelsen af offentlig oplagring, informationssystemerne til udveksling af oplysninger og dokumenter og reglerne for opbevaring af dem.11.  Betalingsorganernes pligt til at føre regnskab vedrører detaljerede data, som kræves til forvaltning og kontrol af midlerne. For at medlemsstaterne og betalingsorganerne kan overholde denne forpligtelse og samtidig følge harmoniserede regler, bør Kommissionen have beføjelse til vedtage gennemførelsesretsakter om bogføring af interventionsforanstaltninger i form af offentlig oplagring, jf. Kommissionens forordning (EF) nr. 884/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår Den Europæiske Garantifond for Landbrugets (EGFL) finansiering af interventionsforanstaltninger i form af offentlig oplagring og medlemsstaternes betalingsorganers bogføring af operationer vedrørende offentlig oplagring[9], samt andre udgifter, der finansieres af EGFL og ELFUL, jf. forordning (EF) nr. 883/2006.12.  For at sikre god forvaltning af pengestrømmene, navnlig fordi medlemsstaterne selv tilvejebringer de finansielle midler til dækning af de nødvendige udgifter, bør Kommissionen have beføjelse til at vedtage gennemførelsesretsakter vedrørende de finansielle midler, der stilles til rådighed for medlemsstaterne, idet der tages hensyn til, at EGFL og ELFUL forvaltes på hver deres måde.13.  I forbindelse med denne ændring af forordning (EF) nr. 1290/2005, der har til formål at bringe forordningen i overensstemmelse med procedurerne i Lissabontraktaten, bør nogle bestemmelser i nogle sprogudgaver ajourføres og tilpasses traktatens terminologi.14.  Forordning (EF) nr. 1290/2005 bør derfor ændres i overensstemmelse hermed —VEDTAGET DENNE FORORDNING:Artikel 1I forordning (EF) nr. 1290/2005 foretages følgende ændringer:1) I artikel 3 foretages følgende ændringer:a) I stk. 2 indsættes som litra ea):"ea) indtil den 31. december 2013 de foranstaltninger, Kommissionen iværksætter for at anvende telemåling for at skaffe sig midler til at forvalte landbrugsmarkederne"b) Stk. 3, andet afsnit, affattes således:"De respektive udgifter og omkostninger beregnes og fastsættes af Kommissionen ved gennemførelsesretsakt efter proceduren i artikel 42d, stk. 3 [rådgivningsprocedure]."2) I artikel 5 indsættes som litra aa):"aa) Kommissionens erhvervelse af satellitbilleder, der kræves til kontrollen, og som der aftales en liste over med hver medlemsstat i overensstemmelse med de arbejdsspecifikationer, medlemsstaten har fastsat, for at Kommissionen kan anvende dem eller gratis udlevere dem til kontrolorganerne eller de leverandører af tjenesteydelser, som er bemyndiget af disse organer, samtidig med at Kommissionen bevarer ejendomsretten til billederne, og iværksættelse af arbejder på at forbedre teknikken og arbejdsmetoderne inden for kontrollen af landbrugsarealer ved telemåling"3) I artikel 6 foretages følgende ændringer:a) I stk. 3 indsættes følgende afsnit:"Kommissionen vedtager ved gennemførelsesretsakt efter proceduren i artikel 42d, stk. 2, (undersøgelsesprocedure) regler for, hvordan koordineringsorganet, jf. første og andet afsnit, skal drives, og hvordan der skal sendes oplysninger til Kommissionen."b) Som stk. 5 og 6 indsættes:"5. For at sikre, at ordningen i stk. 1-4 fungerer, fastsætter Kommissionen ved delegeret retsakt efter proceduren i artikel 42a:a) minimumsbetingelser for godkendelse af betalingsorganer omfattende interne forhold, kontrolaktiviteter, information og kommunikation og overvågning samt regler for godkendelse og tilbagetrækning af godkendelseb) regler for overvågning og proceduren for fornyet undersøgelse af godkendelsen af betalingsorganernec) minimumsbetingelser for godkendelse af koordineringsorganer og regler for godkendelse og tilbagetrækning af godkendelse6. For at garantere, at de opgaver, der er nævnt i stk. 1, gennemføres korrekt i forbindelse med offentlig oplagring, fastsætter Kommissionen ved delegeret retsakt efter proceduren i artikel 42a regler for:a) omfanget af betalingsorganernes ansvar og forpligtelser, betingelserne for delegering af opgaver til udførelse af en offentlig eller privat tredjemandb) betalingsorganernes pligt til at udarbejde en opgørelse for hvert produkt og kontrollere lagrene af interventionsprodukter og de gældende kontrolbetingelser."4) I artikel 7 foretages følgende ændringer:a) Den tidligere artikel bliver stk. 1.b) Som stk. 2 indsættes:"2. For at Kommissionen som led i regnskabsafslutningen kan drage nytte af godkendelsesorganets arbejde, vedtager Kommissionen ved delegeret retsakt efter proceduren i artikel 42a regler for udpegning af godkendelsesorganet og dets ansvarsområder."5) I artikel 9 indsættes som stk. 4:"4. Kommissionen kan for at sikre, at kontrolbestemmelserne i denne artikel anvendes korrekt og effektivt, ved delegeret retsakt fastsætte særlige forpligtelser, som medlemsstaterne skal overholde."6) I artikel 15 foretages følgende ændringer:a) Stk. 1 affattes således:"1. De månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden, jf. dog de i artikel 30 og 31 omhandlede afgørelser."b) Stk. 2 affattes således:"2. Kommissionen vedtager en gennemførelsesafgørelse efter proceduren i artikel 42d, stk. 3, (rådgivningsprocedure) om de månedlige udbetalinger, den foretager, på grundlag af en udgiftsanmeldelse fra medlemsstaterne og de oplysninger, der er givet i overensstemmelse med artikel 8, stk. 1, under hensyntagen til nedsættelser eller suspenderinger i henhold til artikel 17 og 17a."7) I artikel 16 foretages følgende ændringer:a) Den tidligere artikel bliver stk. 1.b) Som stk. 2 indsættes:"2. For at de finansielle følger kommer til at stå i forhold til betalingsforsinkelsen, vedtager Kommissionen ved delegeret retsakt efter proceduren i artikel 42a regler for at nedsætte betalingerne i forhold til, med hvor meget fristen er overskredet."8) Artikel 17, stk. 3, affattes således:"3. Nedsættelserne og suspenderingerne anvendes under overholdelse af proportionalitetsprincippet og inden for rammerne af den i artikel 15, stk. 2, omhandlede afgørelse om de månedlige betalinger, uden at dette berører de i artikel 30 og 31 omhandlede afgørelser."9) Artikel 17a, stk. 1, 2 og 3, affattes således:"1. I overensstemmelse med stk. 2 og 3 kan Kommissionen, uden at dette berører anvendelsen af artikel 17, træffe afgørelse om at nedsætte eller suspendere de i artikel 14 omhandlede månedlige betalinger for en periode, der fastlægges i afgørelsen, og som ikke må være på over tolv måneder, men som kan forlænges med yderligere perioder på ikke over tolv måneder, hvis betingelserne i stk. 2 fortsat er opfyldt.2. Månedlige betalinger kan nedsættes eller suspenderes, hvis alle følgende betingelser er opfyldt:a) en eller flere af kernekomponenterne af den pågældende nationale kontrolordning eksisterer ikke eller fungerer ikke effektivt på grund af de konstaterede manglers alvor eller vedvarende karakter, ogb) de i litra a) nævnte mangler er af vedvarende karakter og har været grunden til mindst to afgørelser i henhold til artikel 31 om at udelukke udgifter, som den pågældende medlemsstat har afholdt, fra EU-finansiering, ogc) Kommissionen har konkluderet, at den pågældende medlemsstat ikke har gennemført dens henstillinger om at udbedre situationen, og at medlemsstaten ikke vil kunne gøre det i den nærmeste fremtid.3. Inden Kommissionen træffer afgørelsen i stk. 1, underretter den den pågældende medlemsstat om sine hensigter og anmoder medlemsstaten om at reagere inden for en frist, som den fastsætter under hensyn til, hvor alvorlig sagen er, og som generelt ikke kan være under 30 dage.Den procentsats, som de månedlige betalinger kan nedsættes med eller suspenderes for, svarer til den procentsats, som Kommissionen har vedtaget i sin seneste afgørelse, jf. stk. 2, litra b). Den anvendes på de relevante udgifter, der er afholdt af betalingsorganerne, hvor de i stk. 2, litra a), nævnte mangler findes."10) Artikel 18, stk. 4, affattes således:"4. Hvis Rådet ikke senest den 30. juni i et givet år har fastlagt de tilpasninger, der er omhandlet i artikel 11, stk. 1, i Rådets forordning (EF) nr. 73/2009*, fastlægger Kommissionen disse tilpasninger ved gennemførelsesretsakt efter proceduren i nærværende forordnings artikel 42d, stk. 3, (rådgivningsprocedure) og underretter straks Rådet herom.EUT L 30 af 31.1.2009, s. 16."11) I artikel 19 foretages følgende ændringer:a) Stk. 1, 2 og 3 affattes således:"1. Samtidig med at Kommissionen forelægger Europa-Parlamentet og Rådet sit budgetforslag for regnskabsår N, forelægger den også sine overslag for regnskabsårene N-1, N og N+1.Den forelægger samtidig en analyse af de forskelle, der er konstateret mellem de oprindelige overslag og de faktiske udgifter i regnskabsårene N-2 og N-3.2. Hvis det ved opstillingen af budgetforslaget for regnskabsår N viser sig, at der er risiko for, at den i artikel 12, stk. 3, omhandlede nettosaldo for regnskabsår N, under hensyn til den margen, der er omhandlet i artikel 11 i forordning (EF) nr. 73/2009, bliver overskredet, foreslår Kommissionen Rådet de nødvendige foranstaltninger, særlig dem, der kræves i medfør af artikel 11, stk. 2, i forordning (EF) nr. 73/2009.3. Hvis Kommissionen mener, at der er en risiko for, at den i artikel 12, stk. 3, omhandlede nettosaldo bliver overskredet, og at den ikke inden for rammerne af sine beføjelser vil kunne træffe tilstrækkelige foranstaltninger til at afbøde situationen, foreslår den på et hvilket som helst tidspunkt andre foranstaltninger til at sikre, at saldoen overholdes, og disse foranstaltninger skal vedtages af Rådet eller af Europa-Parlamentet og Rådet."b) Stk. 4, litra c), affattes således:"c) ved gennemførelsesretsakt efter proceduren i artikel 42d, stk. 3, (rådgivningsprocedure) fastslå den samlede EU-finansiering, fordelt på medlemsstaterne, på grundlag af en fælles EU-finansieringssats inden for rammerne af det budget, der var til rådighed for de månedlige betalinger"12) I artikel 21 foretages følgende ændringer:a) Stk. 1 affattes således:"1. Når Kommissionen vedtager budgetforslaget eller en ændringsskrivelse til budgetforslaget, som vedrører landbrugsudgifterne, anvender den ved udarbejdelsen af overslagene over EGFL's budget den gennemsnitlige vekselkurs mellem euroen og den amerikanske dollar, som har været konstateret på markedet i det seneste kvartal, der er udløbet mindst tyve dage inden Kommissionens vedtagelse af budgetdokumentet."b) I stk. 2 affattes indledningen således:"2. Når Kommissionen vedtager et forslag til tillægs- og ændringsbudget eller en ændringsskrivelse hertil, anvender den, i det omfang disse dokumenter vedrører bevillinger til de i artikel 3, stk. 1, litra a) og b), omhandlede foranstaltninger:"13) I afsnit II indsættes som artikel 21a:" Artikel 21aForanstaltninger i forbindelse med telemåling1. Formålet med de foranstaltninger, der finansieres i henhold til artikel 3, stk. 2, litra ea), er at sørge for agroøkonomisk overvågning af landbrugsjorderne og afgrødernes tilstand, for at der kan opstilles prognoser, særlig over udbyttet og landbrugsproduktionen, og for at lette adgangen til disse prognoser og sørge for den teknologiske opfølgning af det agrometeorologiske system.Disse foranstaltninger går især ud på at indsamle eller købe de oplysninger, der er nødvendige for at gennemføre og overvåge den fælles landbrugspolitik, herunder sattelitdata og meteorologiske data, at oprette en infrastruktur for rumlige data og et websted, at gennemføre specifikke undersøgelser i forbindelse med klimatiske forhold og at opdatere agrometeorologiske og økonometriske modeller.2. Kommissionen kan ved gennemførelsesretsakt efter proceduren i artikel 42d, stk. 2 , (undersøgelsesprocedure) fastsætte regler for den finansiering, der er omhandlet i artikel 3, stk. 2, litra ea), og i artikel 5, litra aa), betingelser for gennemførelse af telemålingsforanstaltninger med henblik på at nå de opstillede mål, betingelser for erhvervelse, bearbejdning og anvendelse af satellitbilleder og meteorologiske data og de gældende frister."14) I afsnit III, kapitel 1, indsættes som artikel 23a:" Artikel 23aGennemførelsesbeføjelserKommissionen fastsætter ved gennemførelsesretsakt efter proceduren i nærværende forordnings artikel 42d, stk. 2, (undersøgelsesprocedure) betingelserne for, hvad den finansieringsplan, der er omhandlet i artikel 16 i Rådets forordning (EF) nr. 1698/2005*, skal indeholde, og hvordan den skal præsenteres og tilpasses.*EUT L 277 af 21.10.2005, s. 1."15) Artikel 26, stk. 5, affattes således:"5. Kommissionen foretager den mellemliggende betaling inden for en frist, der ikke må overstige 45 dage at regne fra registreringen af en udgiftsanmeldelse, der opfylder de i stk. 3 omhandlede betingelser, uden at dette berører de i artikel 30 og 31 omhandlede afgørelser."16) Artikel 27, stk. 4, affattes således:"4. Suspensionen af betalingerne eller nedsættelser af de mellemliggende betalinger, der er omhandlet i artikel 26, sker under overholdelse af proportionalitetsprincippet og foretages, uden at dette berører de i artikel 30 og 31 omhandlede afgørelser."17) Artikel 30 affattes således:"Artikel 30 Regnskabsafslutning15.  Inden den 30. april året efter det pågældende regnskabsår vedtager Kommissionen efter proceduren i artikel 42d, stk. 3, (rådgivningsprocedure) en afgørelse om afslutning af regnskaberne for de godkendte betalingsorganer på grundlag af de oplysninger, den har modtaget i henhold til artikel 8, stk. 1, litra c), nr. iii).16.  I afgørelsen om regnskabsafslutning, jf. stk. 1, tages der hensyn til, om de forelagte årsregnskaber er fuldstændige, nøjagtige og pålidelige. Afgørelsen foregriber ikke vedtagelsen af senere afgørelser i henhold til artikel 31."18) I artikel 31 foretages følgende ændringer:a) Stk. 1, første afsnit, affattes således:"1. Kommissionen vedtager efter proceduren i artikel 42d, stk. 3, (rådgivningsprocedure) en gennemførelsesafgørelse om, hvilke beløb der skal udelukkes fra EU-finansiering, hvis den konstaterer, at udgifter som omhandlet i artikel 3, stk. 1, og artikel 4 ikke er afholdt i overensstemmelse med EU-reglerne."b) Stk. 3 affattes således:"3. Forud for enhver afgørelse om afvisning af finansiering skal de resultater, som Kommissionen er nået frem til ved sin efterprøvning, samt den pågældende medlemsstats svar foreligge i form af skriftlige meddelelser, hvorefter de to parter forsøger at blive enige om, hvilke konsekvenser der skal drages."19) I afsnit IV, kapitel 1, indsættes som artikel 31a:"Artikel 31a Delegerede beføjelserFor at regnskabsafslutningen og den efterprøvende regnskabsafslutning kan forløbe korrekt, vedtager Kommissionen ved delegeret retsakt efter proceduren i artikel 42a regler for, hvilke foranstaltninger der skal træffes med henblik på at vedtage og gennemføre de afgørelser, som er omhandlet i artikel 30 og 31, og regler for den forligsprocedure, der er omhandlet i artikel 31, stk. 3, andet afsnit, herunder bestemmelser om oprettelse af et forligsorgan, dets opgaver, sammensætning og arbejdsvilkår."20) I artikel 32 foretages følgende ændringer:a) I stk. 4 affattes indledningen således:"Efter at have fulgt den procedure, der er omhandlet i artikel 31, kan Kommissionen beslutte, at de beløb, der skal inddrives, skal betales af medlemsstaten:"b) Stk. 7 affattes således:"7. De finansielle byrder, der påhviler medlemsstaten som følge af anvendelsen af stk. 5, skal angives af den pågældende medlemsstat i de årsregnskaber, der fremsendes til Kommissionen i overensstemmelse med artikel 8, stk. 1, litra c), nr. iii). Kommissionen kontrollerer, at dette er sket på korrekt vis og foretager eventuelt de nødvendige tilpasninger i forbindelse med vedtagelsen af den i artikel 30, stk. 1, omhandlede afgørelse."c) I stk. 8 affattes indledningen således:"Efter at have fulgt den procedure, der er omhandlet i artikel 31, kan Kommissionen beslutte, at beløb, der er bogført til finansiering over EU-budgettet, kan udelukkes fra EU-finansiering i følgende tilfælde:"21) I artikel 33 foretages følgende ændringer:a) I stk. 5 affattes indledningen således:"Efter at have fulgt den procedure, der er omhandlet i artikel 31, kan Kommissionen beslutte, at de beløb, der skal inddrives, skal betales af medlemsstaten:"b) Stk. 7 affattes således:"7. Medlemsstaten kan beslutte at indstille inddrivelsesproceduren på de betingelser, der er omhandlet i artikel 32, stk. 6."22) I artikel 34 foretages følgende ændringer:a) I stk. 1 indsættes som litra d) og e):"d) beløb, der skal betales til EU's budget, og som er opkrævet som følge af bøder eller sanktioner i overensstemmelse med de særlige regler i retsakterne for de enkelte landbrugssektorere) beløb, der svarer til nedsættelser eller udelukkelser af betalinger i henhold til reglerne om krydsoverensstemmelse i afsnit II, kapitel 1, i forordning (EF) nr. 73/2009."b) Som stk. 4 indsættes:"4. Artikel 150 og 151 i forordning (EF, Euratom) nr. 1605/2002 finder tilsvarende anvendelse på bogføringen af de formålsbestemte indtægter, som er omhandlet i nærværende forordning."23) I afsnit IV, kapitel 2, indsættes som artikel 35a:"Artikel 35aDelegerede beføjelser1. For at inddrivelsesbestemmelserne i artikel 32 og 33 kan blive anvendt korrekt, fastsætter Kommissionen ved delegeret retsakt efter proceduren i artikel 42a, hvilke særlige forpligtelser medlemsstaterne skal overholde.2. For at tage hensyn til de indtægter, som betalingsorganerne oppebærer på vegne af EU's budget i forbindelse med betalinger på grundlag af udgiftsanmeldelser, som medlemsstaterne har fremsendt, fastsætter Kommissionen ved delegeret retsakt efter proceduren i artikel 42a regler for modregning af udgifter og indtægter, der er afholdt eller oppebåret inden for rammerne af EGFL og ELFUL."24) I afsnit IV, kapitel 3, indsættes som artikel 37a:"Artikel 37aDelegerede beføjelserFor at de opgaver, Kommissionen har fået tildelt, jf. artikel 36 og 37, kan blive gennemført effektivt, kan Kommissionen ved delegeret retsakt efter proceduren i artikel 42a fastsætte regler for de samarbejdsforpligtelser, som medlemsstaterne skal overholde."25) Som artikel 40a og 40b indsættes:" Artikel 40aDelegerede beføjelser1. For at sikre god forvaltning af de bevillinger, der er opført på EU's budget til EGFL og ELFUL, kan Kommissionen efter proceduren i artikel 42a ved delegeret retsakt fastsætte:a) at betalingsorganerne har pligt til at føre regnskab, og særlige betingelser for de elementer, der skal bogføresb) regler for værdiansættelsen af offentlige oplagringsoperationer, og hvilke foranstaltninger der skal træffes i tilfælde af tab eller forringelse af offentligt oplagrede interventionsprodukter, og fastsættelse af det beløb, der skal finansieres.2. For at garantere EGFL's finansiering af udgifterne til intervention i form af offentlig oplagring kan Kommissionen efter proceduren i artikel 42a ved delegeret retsakt fastsætte:a) regler for, hvilken type udgifter EU vil kunne finansiere, og refusionsbetingelserneb) betingelser for støtteberettigelse og beregningsbestemmelser på grundlag af de elementer, betalingsorganerne rent faktisk har konstateret, eller på grundlag af faste beløb, Kommissionen har fastsat, eller på grundlag af faste eller ikkefaste beløb omhandlet i retsforskrifterne for de forskellige landbrugssektorer.3. For at kontrollere, om der er sammenhæng mellem de data, medlemsstaterne har sendt om udgifter eller andre oplysninger, der er omhandlet i denne forordning, og for at sikre, at meddelelsespligten, jf. artikel 8, overholdes, vedtager Kommissionen ved delegeret retsakt efter proceduren i artikel 42a betingelser for nedsættelser og suspenderinger af betalinger til medlemsstaterne, både for så vidt angår EGFL-udgifter og ELFUL-udgifter.4. Hvis EU's budget ikke er vedtaget ved regnskabsårets begyndelse, eller hvis de samlede forudgående forpligtelser overstiger den tærskel, der er fastsat i artikel 150, stk. 3, i forordning (EF, Euratom) nr. 1605/2002, fastsætter Kommissionen for at fordele de disponible bevillinger ligeligt mellem medlemsstaterne ved delegeret retsakt efter proceduren i artikel 42a regler for betaling af udgifterne.5. For at undgå, at medlemsstater, der ikke hører til eurozonen, anvender forskellige vekselkurser ved bogføringen i en anden valuta end euro af indtægter, som er oppebåret, eller støtte, som er udbetalt, og ved betalingsorganernes udarbejdelse af udgiftsanmeldelser, kan Kommissionen ved delegeret retsakt efter proceduren i artikel 42a fastsætte regler om, hvilken vekselkurs der skal anvendes i forbindelse med udarbejdelse af udgiftsanmeldelser og registrering af offentlige oplagringsforanstaltninger i betalingsorganets regnskaber.6. For at sikre gennemsigtighed om udnyttelsen af EGFL og ELFUL, og sikre, at medlemsstaterne offentliggør oplysningerne herom ensartet, jf. artikel 44a, vedtager Kommissionen ved delegeret retsakt efter proceduren i artikel 42a regler om:a) hvilke oplysninger der skal offentliggøres og i hvilken formb) datoen for offentliggørelsen og betingelserne for underretning af modtagernec) kommunikationsmidlerne og samarbejdet mellem Kommissionen og medlemsstaterne.Artikel 40bGennemførelsesbeføjelser1. Kommissionen kan ved gennemførelsesretsakt efter proceduren i artikel 42d, stk. 2, (undersøgelsesprocedure) fastsætte regler for:a) form og indhold, hyppighed og frister for fremsendelsen og tilvejebringelsen til Kommissionen af:i) udgiftsanmeldelser og overslag over udgifter samt ajourføringer af disse, herunder formålsbestemte indtægterii) revisionserklæringen og betalingsorganernes årsregnskaberiii) rapporterne om godkendelse af regnskaberneiv) oplysninger til identificering af de godkendte betalingsorganer, de godkendte koordineringsorganer og godkendelsesorganernev) de nærmere regler for hensyntagen til og betaling af udgifter finansieret af EGFL og ELFULvi) indberetninger om finansielle genopretninger, som medlemsstaterne har foretaget inden for rammerne af landdistriktudviklingsoperationer eller -programmer, og oversigter over de inddrivelsesprocedurer, som medlemsstaterne har indledt på grund af uregelmæssighedervii) oplysninger om foranstaltninger truffet i medfør af artikel 9b) de nærmere regler for udveksling af oplysninger og dokumenter mellem Kommissionen og medlemsstaterne og etablering af informationssystemer med angivelse af, hvilken type oplysninger disse systemer skal behandle, og deres form og indhold, og regler for opbevaringen af demc) de nærmere regler for finansiering og bogføring af interventionsforanstaltninger i form af offentlig oplagring samt andre udgifter, der finansieres af EGFL og ELFULd) de nærmere regler for automatisk frigørelse.2. Kommissionen kan ved gennemførelsesretsakt efter proceduren i artikel 42d, stk. 3, (rådgivningsprocedure) fastsætte betingelser og nærmere regler for de bevillinger, der er overført i overensstemmelse med artikel 149, stk. 3, i forordning (EF, Euratom) nr. 1605/2002 med henblik på at finansiere de udgifter, der er omhandlet i artikel 3, stk. 1, litra c), i nærværende forordning."26) Artikel 41 og 42 udgår.27) Som artikel 42a, 42b, 42c og 42d indsættes:"Artikel 42a Udøvelse af delegation1. Kommissionen tillægges beføjelser til at vedtage de delegerede retsakter, der er omhandlet i denne forordning, for en ubegrænset periode.2. Så snart Kommissionen vedtager en delegeret retsakt, underretter den samtidig Europa-Parlamentet og Rådet herom.3. Beføjelsen til at vedtage delegerede retsakter tillægges Kommissionen i henhold til artikel 42b og 42c.Artikel 42b Tilbagekaldelse af delegation1. Den delegation af beføjelser, der er omhandlet i artikel 42a, kan til enhver tid tilbagekaldes af Europa-Parlamentet eller Rådet.2. En institution, der indleder en intern procedure for at beslutte, om den ønsker at tilbagekalde delegationen af beføjelser, skal bestræbe sig på at underrette den anden institution og Kommissionen herom inden for et rimeligt tidsrum, inden den træffer endelig afgørelse, og samtidig oplyse, hvilke delegerede beføjelser der eventuelt vil blive tilbagekaldt, samt give en eventuel begrundelse herfor.3. Afgørelsen om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning øjeblikkeligt eller på et senere tidspunkt, der præciseres i afgørelsen. Den berører ikke gyldigheden af de delegerede retsakter, der allerede er trådt i kraft. Den offentliggøres i Den Europæiske Unions Tidende.Artikel 42c Indsigelser mod delegerede retsakter1. Europa-Parlamentet og Rådet kan gøre indsigelse mod en delegeret retsakt inden to måneder fra meddelelsen herom. Fristen forlænges med en måned på foranledning af Europa-Parlamentet eller Rådet.2. Hvis hverken Europa-Parlamentet eller Rådet ved fristens udløb har gjort indsigelse mod en delegeret retsakt, offentliggøres den i Den Europæiske Unions Tidende og træder i kraft på den dato, der er anført i den.Den delegerede retsakt kan offentliggøres i Den Europæiske Unions Tidende og træde i kraft inden fristens udløb, hvis Europa-Parlamentet og Rådet begge har meddelt Kommissionen, at de ikke agter at gøre indsigelse.3. Hvis Europa-Parlamentet eller Rådet gør indsigelse mod en delegeret retsakt, træder den ikke i kraft. Den institution, der gør indsigelse, angiver grundene til at gøre indsigelse mod den delegerede retsakt.Artikel 42dGennemførelsesretsakter - komité1. Kommissionen bistås af Komitéen for Landbrugsfondene.2. Vedtages der gennemførelsesretsakter i henhold til dette stykke, gælder artikel [5] i forordning (EU) nr. [xxxx/yyyy] (indsættes efter vedtagelsen af forordningen om kontrolregler, jf. artikel 291, stk. 3, i TEUF, der for øjeblikket er til drøftelse i Europa-Parlamentet og Rådet). (undersøgelsesprocedure)3. Vedtages der gennemførelsesretsakter i henhold til dette stykke, gælder artikel [4] i forordning (EU) nr. [xxxx/yyyy] (indsættes efter vedtagelsen af forordningen om kontrolregler, jf. artikel 291, stk. 3, i TEUF, der for øjeblikket er til drøftelse i Europa-Parlamentet og Rådet). (rådgivningsprocedure)Artikel 2Forordning (EF) nr. 165/94 og (EF) nr. 78/2008 ophæves.Artikel 4 i forordning (EF) nr. 78/2008 anvendes dog indtil den 31. december 2013.Artikel 3Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i, denPå Europa-Parlamentets vegne På Rådets vegneFormand FormandFINANSIERINGSOVERSIGT | FicheFin/n° 715147 CM/tm/4.1.2010 |DATO: 30.9.2010 |1. | BUDGETPOST: Afsnit 05: Landbrug og udvikling af landdistrikter | BEVILLINGER: FB: 57 780,4 mio. EUR BB: 56 776,9 mio. EUR |2. | FORANSTALTNINGENS BETEGNELSE: Forslag til Europa-Parlamentets og Rådets forordning om ændring af forordning (EF) nr. 1290/2005 om finansiering af den fælles landbrugspolitik |3. | RETSGRUNDLAG: Artikel 43 i traktaten om Den Europæiske Unions funktionsmåde |4. | FORANSTALTNINGENS FORMÅL: At identificere Kommissionens delegerede beføjelser og gennemførelsesbeføjelser i Rådets forordning (EF) nr. 1290/2005 og fastsætte proceduren for vedtagelse af disse retsakter (tilpasning af forordningen til Lissabontraktaten) |5. | FINANSIELLE VIRKNINGER | PERIODE PÅ 12 MÅNEDER (mio. EUR) | INDEVÆRENDE REGNSKABSÅR [2010] (mio. EUR) | FØLGENDE REGNSKABSÅR [2011] (mio. EUR) |5.0 | UDGIFTER, SOM AFHOLDES - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE | - | - | - |5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER | - | - | - |[2012] | [2013] | [2014] | [2015] |5.0.1 | UDGIFTSOVERSLAG | - | - | - | - |5.1.1 | INDTÆGTSOVERSLAG | - | - | - | - |5.2 | BEREGNINGSMÅDE: |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |6.2 | ER ET TILLÆGSBUDGET NØDVENDIGT? | JA NEJ |6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |BEMÆRKNINGER: Da det drejer sig om at tilpasse Rådets forordning til Lissabontraktaten, har dette forslag ingen konsekvenser for budgetudgifterne. |[1] EUT C […] af […], s. […].[2] EUT C […] af […], s. […].[3] EUT C […] af […], s. […].[4] EUT L 209 af 11.8.2005, s. 1.[5] EUT L [...] af [...], s.[...].[6] EUT L 171 af 23.6.2006, s. 1.[7] EFT L 24 af 29.1.1994, s. 6.[8] EUT L 25 af 30.1.2008, s. 1.[9] EUT L 171 af 23.6.2006, s. 35.